钦定古今图书集成/明伦汇编/氏族典/第230卷 > 杨简
## 钦定古今图书集成/明伦汇编/氏族典/第230卷 > 杨简

按《宋史杨简传》：“简字敬仲，慈溪人。乾道五年，举进士，
授富阳主簿，为绍兴府司理。常平使者朱熹荐之，改
知嵊县。绍熙五年，召为国子博士。嘉定元年，授秘书
郎，迁著作佐郎。转对，极言弭灾厉、消祸变之道，授著
作郎、将作少监。求外补，知温州。在郡廉俭自将，奉养
菲薄，迁驾部员外郎，改工部员外郎，监军器监，转朝”
散大夫。金人大饥，来归者日以千万计，边吏临淮水
射之，简戚然，即日上奏，哀痛言之，不报。会有病，请去
益力，乃以直宝谟阁主管玉局观，升宝谟阁待制、提
举鸿庆宫。理宗即位，进宝谟阁直学士。宝庆元年，转
朝议大夫，封慈溪县男。寻授华文阁直学士、提举佑
神观，奉朝请。寻以宝谟阁直学士、太中大夫致仕。卒，
赠正奉大夫。